Batakatakaf trimez (Haliaeetus leucocephalus)

Batakatakaf trimez ( Haliaeetus leucocephalus ) sotir katca ke Trimez oxi.

Batakatakaf trimez kene krimta is uzda is kuksa ke Lenteamerika anton soblir. Wetce erbilok ke Tanarasokeem zo vanikatcuyur.

Trimez sotir tcabanesik is onasik gempaf kapbure aryona katca, ise va volblis ok akoles kabay nelkon gralomer, ik kabay laxupujes ko dambafa lava daykatason va atoeem. Bas flaweza va kabay dile levtiolter, mazukeson bak inafa talara vieli wivga di zo ilnarir.

Toloya apta krulded, bata koe yona lentefa is istefa soka is bana koe Alaska is taltefa Kanada. Sanelia ke Florida fentugalon sonazbalker ise van idulafa soka lenton gidivlamar solve tela ke Sanelia va awalkaf termil ke Pacifika Welfa benelon somalestur. Gelkeon tis jontik, bata kiizinda nope tcabanera is ratatoraxa koe istefa ik geefa soka ke Tanarasokeem al turiawer. Cwara va atoeem, oton gu tola, koe begamapa koe aal gidilizer. Trimezoc ke bata katca va batakafa taka ordafa gu milgik me did ise va balemda ok alubda abdi diskira va parmaf bruxeem di ked.

 Afigasuteks 

 Notraca 
 Pulasa vuestexa is klita 
 (en) vuest- : Walvedeyafa Zveriopafa Aba : Haliaeetus leucocephalus is Accipitriformes
 (fr+en) vuest- : Avibase : Haliaeetus leucocephalus
 (en) vuest- : Animal Diversity Web : Haliaeetus leucocephalus
 (fr) vuest- : Oiseaux.net : Haliaeetus leucocephalus
 (en) vuest- : UICN : Haliaeetus leucocephalus (Linnaeus, 1766)
 (en) vuest- : NCBI : Haliaeetus leucocephalus
 (fr) vuest- : CITES : Haliaeetus leucocephalus is Accipitriformes
 (fr) vuest-  Paleobiology Database : Haliaeetus leucocephalus (Linnaeus, 1766)
 (en) vuest- : Alan P. Peterson : Haliaeetus leucocephalus is Accipitriformes

 Ara vuestexa 
 Batakatakaf trimez (Haliaeetus leucocephalus) dene leucocephalus Wikispecies 

Trimez (Haliaeetus leucocephalus)
Trimez (Haliaeetus leucocephalus)
Trimez (Haliaeetus leucocephalus)